[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 28.3.2007

COM(2007) 149 τελικό

Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με την κινητοποίηση του Ταμείου Αλληλεγγύης της ΕΕ σύμφωνα με το σημείο 26 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η διοργανική συμφωνία της 17ης Μαΐου 2006[1] προβλέπει την κινητοποίηση του Ταμείου Αλληλεγγύης της Ευρωπαϊκής Ένωσης μέσω ενός μηχανισμού ευελιξίας, το ετήσιο ανώτατο όριο του οποίου ανέρχεται σε 1 δισεκατομμύριο ευρώ, επιπλέον των σχετικών τομέων των δημοσιονομικών προοπτικών. Οι όροι επιλεξιμότητας για την υπαγωγή στο ταμείο εκτίθενται αναλυτικά στον κανονισμό (ΕΚ) αριθ. 2012/2002 του Συμβουλίου[2].

Βάσει των αιτήσεων συνδρομής από το ταμείο που υποβλήθηκαν από την Ουγγαρία και την Ελλάδα που είχαν πληγεί από σοβαρές πλημμύρες το Μάρτιο και τον Απρίλιο του 2006, οι συνολικές εκτιμήσεις για τις ζημίες που προκλήθηκαν έχουν ως εξής:

(σε ευρώ)

Άμεσες ζημίες | Προτεινόμενη συνδρομή |

Ουγγαρία: πλημμύρες Απριλίου 2006 | 519 096 784 | 15 063 587 |

Ελλάδα: πλημμύρες Μαρτίου 2006 | 372 261 099 | 9 306 527 |

Σύνολο | 891 357 883 | 24 370 114 |

Αφού εξέτασε τις εν λόγω αιτήσεις[3], και λαμβάνοντας υπόψη το ανώτατο δυνατό ποσό συνδρομής από τοΤαμείο, καθώς και το περιθώριο ανακατανομής πιστώσεων εντός του τομέα που απαιτεί πρόσθετες δαπάνες, η Επιτροπή προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για συνολικό ποσό 24 370 114 ευρώ που θα διατεθούν εντός του τομέα 1 α των δημοσιονομικών προοπτικών.

Η Επιτροπή θα υποβάλει διορθωτικό προϋπολογισμό (ΔΠ) προκειμένου να εγγραφούν στον προϋπολογισμό του 2007 συγκεκριμένες πιστώσεις ανάληψης υποχρεώσεων και πληρωμών ανά δικαιούχο χώρα, όπως απαιτείται στο σημείο 26 της διοργανικής συμφωνίας της 17ης Μαΐου 2006.

Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με την κινητοποίηση του Ταμείου Αλληλεγγύης της ΕΕ σύμφωνα με το σημείο 26 της διοργανικής συμφωνίας της 17 ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[4], και ιδίως το σημείο 26,

τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης[5],

την πρόταση της Επιτροπής,[6]

Εκτιμώντας τα ακόλουθα:

(1) Η Ευρωπαϊκή Ένωση σύστησε το Ταμείο Αλληλεγγύης της Ευρωπαϊκής Ένωσης (στο εξής «Ταμείο») ως ένδειξη αλληλεγγύης προς τον πληθυσμό περιοχών που έχουν πληγεί από καταστροφές.

(2) Η διοργανική συμφωνία της 17ης Μαΐου 2006 επιτρέπει την κινητοποίηση του Ταμείου Αλληλεγγύης εντός ανωτάτου ετήσιου ορίου 1 δισεκατομμυρίου ευρώ.

(3) Ο κανονισμός (ΕΚ) αριθ. 2012/2002 περιλαμβάνει διατάξεις που επιτρέπουν την κινητοποίηση του Ταμείου.

(4) Η Ουγγαρία και η Ελλάδα υπέβαλαν αιτήσεις για την κινητοποίηση του Ταμείου, όσον αφορά δύο καταστροφές που προκλήθηκαν από πλημμύρες.

ΑΠΟΦΑΣΙΖΟΥΝ:

Άρθρο 1

Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2007 κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 24 370 114 ευρώ σε πιστώσεις ανάληψης υποχρεώσεων και πληρωμών.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης .

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[1] ΕΕ C 139 της 14.06.2006, σ. 1.

[2] ΕΕ L 311 της 14.11.2002, σ. 3.

[3] Ανακοίνωση στην Επιτροπή σχετικά με αίτηση κινητοποίησης του Ταμείου Αλληλεγγύης της Ευρωπαϊκής Ένωσης που υποβλήθηκε από την Ουγγαρία για σοβαρές πλημμύρες τον Απρίλιο το 2006 και ανακοίνωση στην Επιτροπή για αίτηση κινητοποίησης του Ταμείου Αλληλεγγύης που υποβλήθηκε από την Ελλάδα για σοβαρές πλημμύρες το Μάρτιο του 2006 όπου εκτίθεται η ανάλυση της Επιτροπής σχετικά με τις αιτήσεις.

[4] ΕΕ C 139 της 14.06.2006, σ. 1.

[5] ΕΕ L 311 της 14.11.2002, σ. 3.

[6] ΕΕ C […] της […], σ. […].